cyanic-selkie/wikianc huggingface dataset:
Terrorangrepet i Istanbul 27. juli 2008
Bakgrunn
Flere terrorgrupper PKK, tyrkiske venstreekstremister og islamittiske grupper har stått bak tidligere bombeangrep i Istanbul. I 2003 ble mere enn 60 personer drept etter flere selvmordsangrep rettet mot byen. Kurdiske separatister gjennomførte i 2006 en serie med terrorangrep rettet mot tyrkiske turistmål som førte til mer enn 12 dødsfall.
Tidligere i juli 2008, ble tre politimenn og tre terrorister drept i et terrorangrep utenfor den amerikanske konsulatet i de nordlige delene av Istanbul.
Angrepet
Terrorangrepet skjedde i Gungoren-distriktet ved at en mindre bombe gikk av i en søppelkasse utenfor en bank, noe som førte til at folk løp ut i gaten, og ble rammet av den andre og sterkere bomben. Ifølge nyhetsmeldinger skal så mange som 1 000 mennesker ha vært i området da den andre bomben gikk av. Den andre bomben skal ha blitt skjult i en søppelkasse 15 meter fra den første, og folk ble rammet da de kom til for å hjelpe skadde etter den første detonasjonen.
Skader
De første meldingene fortalte at 13 mennesker var drept og 100 skadet av eksplosjonene. Antallet steg etterhvert til 15 drepte og over 150 skadde.
Ansvar
Ingen grupper tok på seg ansvaret like etter hendelsen. Den tyrkiske TV-stasjonen NTV meldte at den tyrkiske etterretningstjenesten mente at den kurdiske separatistorganisasjonen PKK stod bak, men offisielt sa tyrkiske myndigheter at det var for tidlig å slå fast hvem som var ansvarlig.
Tyrkisk politi uttalte at de trodde angrepet var utført av medlemmer fra en tyrkisk sunnimuslimsk fundamentalistisk gruppe, «the Great Eastern Islamic Raiders Front».
Attapeu (provins)
Attapeu, (laotisk: ອັດຕະປື) er en provins sørøst i Laos. Provinshovedstaden deler navn med provinsen. Attapeu grenser mot provinsene Champasack i vest og Sekong i nord. I øst utgjør Den annamitiske fjellkjeden en grense mot Vietnam og i sør deles grensen med Ratanakiriprovinsen i Kambodsja.
Under Vietnamkrigen gikk en stykke av Ho Chi Minh-stien gjennom denne provinsen.
Økonomi
Attapeu økonomi er i stor grad landbruksbasert.
Nærheten til Vietnam har provinsen lenge vært en kilde for råvarer og tømmer for tilstøtende regioner i Vietnam. Luksusprodukter av tre eksportett fra Champas havner ble hentet fra steder så langt borte som Attapeu.
I nyere tid har noen vietnamesiske selskaper utvidet inn i Attapeuprovinsen. En av Vietnams største eiendomsutviklere, Hoang Anh Gia Lai-gruppen, har blant annet kjøpt rettighetene til å dyrke gummitrær i provinsen. Selskapet planlegger også å investere i kraftproduksjon, raffinering av sukker og organisk gjødsel. Et sukkerprosjekt verdt 100 millioner dollar som innebærer større industrielle anlegg startet i november 2011.
Administrativ inndeling
Provinsen er delt inn i følgende distrikter:
Jean Sibelius
Jean Sibelius (født Johan Julius Christian Sibelius 8. desember 1865 i Tavastehus i Egentliga Tavastland i Storfyrstedømmet Finland, død 20. september 1957 i Träskända i Nyland) var en finsk komponist (senromantikk). Sibelius' musikk fikk stor betydning for den finske nasjonale oppvåkning, og han er den mest kjente finske komponist i utlandet.
Bakgrunn
Jean Sibelius var sønn av legen Christian Gustaf Sibelius, og Maria Charlotta Sibelius (født Borg). Jean var det midterste av parets tre barn. Faren var 44 år gammel da Jean ble født, og moren var 24 år gammel. Den eldste i søskenflokken var datteren Linda. Jean Sibelius' bror var den fire år yngre Christian Sibelius, som ble professor i medisin. Jean ble kalt «Janne» i familien.
Faren var almenpraktiserende lege i Tavastehus skarpskytterbataljon. Familien var svenskspråklig, men bestemte seg for å sende Jean til en finskspråklig skole. Dette kan ses som et uttrykk for den finske nasjonalismen, i et Finland som den gang var et storhertugdømme under den russiske tsaren. Den finske nasjonalismen skulle bli en viktig del av Sibelius' kunstneriske produksjon. For den unge Sibelius førte dette også til at han ble tospråklig.
Sibelius startet tidlig å spille instrumenter. Som femåring lærte han å spille piano, og da han var femten år lærte han også å spille fiolin. I tiårsalderen lagde han sin første komposisjon, Vesipisaroita («Vanndråper»). De tre søsknene i familien dannet en trio som spilte stykker fra wienerklassisistiske og romantiske stykker, men snart også kammermusikk komponert av Jean. I trioen spilte storesøsteren Linda piano, lillebroren Christian cello og Jean selv spilte fiolin.
Utdannelse og skapende virksomhet
Etter hvert ga han opp jus-studiene, ettersom musikken tok all hans tid. I løpet av denne perioden skapte han sitt første mesterverk, Strykekvartett i A-moll, som ble urframført i Helsingfors 29. mai 1889. I perioden 1889-1890 avsluttet han studiene i Berlin, og i 1890-1891 ble han også ferdig med studiene i Wien. Våren 1892 dirigerte Sibelius sin nye komposisjon Kullervo i Helsingfors. Kullervo er en symfoni for sopran- og barytonsolister, mannskor og orkester, opus 7. Fremførelsen varte i ca. 75 minutter. Dette ble starten på hans karriere som klassisk komponist, og var også hans debut som dirigent. Året etter fullførte han orkesterverket En Saga, og i 1895 Lemminkäinen-suiten.
I 1904 flyttet Jean Sibelius og hans familie inn i villaen Ainola. På Ainola komponerte Sibelius fiolinkonsertens endelige versjon, symfoniene nr 3-7, Tapiola og flere andre mesterverk. Ainola fikk en sentral posisjon i kunstnerkolonien i Tusby.
Sibelius dirigerte selv sine egne verk. Han besøkte i blant orkesterforeningen i Göteborg, den senere Göteborgs Symfoniker, det svenske nasjonalorkester, hvor hans venn Wilhelm Stenhammar var leder. Han dirigerte også i Stockholm, blant annet uroppføringen av sin syvende symfoni 24. mars 1924.
Jean Sibelius døde i Ainola den 20. september 1957. Hustruen Aino Sibelius ble boende i hjemmet helt til slutten av 1960-tallet, og i 1972 solgte Sibelius' døtre Ainola til den finske staten som kunstnerbolig. I 1974 ble Ainola åpnet for allmennheten som museum.
Sibelius' mest berømte komposisjoner er Finlandia, Valse Triste, hans fiolinkonsert, Kareliasuiten og Tuonela/Svanen. Han skrev også mye annet, blant annet flere komposisjoner som var inspirert av Kalevala og sju nummererte symfonier. Publikumsmessig har hans første, andre og femte symfonier vært de mest populære av symfoniene, med sitt heroiske preg og romantiske tonespråk.
Halsbåndfluesnapper
Halsbåndfluesnapper (Ficedula albicollis) er en fugl i fluesnapperfamilien.
Snorre Tønset
Snorre Tønset (født 4. april 1959) er en norsk journalist og TV-reporter.
Han ble ansatt i NRK Dagsrevyen i 1985, med miljøjournalistikk som spesialfelt. Han har regissert flere dokumentarfilmer på NRK, blant annet Hydros Hemmelighet (1993) som avdekket at beskrivelsen av tungtvannsaksjonene på Rjukan under andre verdenskrig i norske historiebøker inneholder vesentlige feil. Han har vært programleder i flere NRK-produksjoner: TV-aksjonen Miljø for Livet 1997, Forbrukerinspektørene fra 1999 til 2006 og Brennpunkt-redaksjonen siden 2007.
Tønset startet sin journalistkarriere i lokalavisa Arbeidets Rett på Røros.
Traktatstatene
Traktatstatene (engelsk: Trucial States; arabisk: إمارات الساحل المتصالح‎ Imārāt as-Sāhal al-Matṣālaḥ), også kjent som «Traktatkysten» (engelsk: Trucial Coast), «Traktat-Oman» (engelsk: Trucial Oman), «Traktatstatene ved Omans kyst» (engelsk: Trucial States of the Coast of Oman), og «Traktatsjeikdømmene» (engelsk: Trucial Sheikhdoms), var en fellesbetegnelse for sju selvstendige emirater mellom Den persiske bukt og Omanbukta.
Området var tidligere kjent som «Piratkysten», men området fikk et nytt navn etter at sjeikdømmene inngikk en mer omfattende avtale med britiske myndigheter i 1855, der de garanterte en «evig våpenhvile» med Storbritannia, som forsøkte å beskytte handelen fra India mot sjørøveri i Persiabukta. Storbritannia, gjennom sin administrasjon i Britisk India, inngikk avtaler med sjeikdømmene som i praksis førte til at disse ble britiske protektorater og traktaten etablerte statene som et uformelt britisk protektorat fra 1820 helt til 2. desember 1971, da de syv sjeikdømene ble selvstendige. Seks av disse (Dubai, Abu Dhabi , Sharjah, Ajman , Umm al-Qaiwain og Fujairah) kom til å grunnlegge De forente arabiske emirater. Det syvende sjeikdømmet – Ras al-Khaimah – sluttet seg til føderasjonen to måneder senere, den 10. februar 1972.
UEFA-cupen 1990/91
UEFA-cupen 1990/91 ble vunnet av den italienske klubben Internazionale med 2-1 sammenlagt i finalekampene over den italienske klubben AS Roma. Dette var UEFA-cupens 20 sesong, hvor engelske lag for første gang siden høsten 1985 fikk være med i europeiske klubbturneringer etter å ha vært utestengt på grunn av Heysel-tragedien. Turneringens toppscorer ble for øvrig Rudi Völler fra AS Roma med ti mål totalt.
AGF Fodbold
AGF er en fotballklubb fra Århus, Danmark som spiller i Superligaen. Klubben er en del av Aarhus Gymnastikforening af 1880 som ble stiftet i 1880, og fikk fotball på programmet i 1902.
Den profesjonelle delen av klubben ble stiftet i 1978. I 2005 ble navnet endret til Århus Elite, da man valgte å utvide med håndball, basket og friidrett.
Spillerstall
Oppdatert 23. april 2023.
Meritter
Danmarksmesterskapet
Landspokalturneringen
Eksterne lenker
AGF
Adad-Nirari III
Adad-Nirari III (også stavet Adad-narari) var konge av Assyria fra 811 til 783 f.Kr. Han var sønn og etterfølger av kong Shamshi-Adad V.
Familie
Adad-Nirari var åpenbart svært ung da faren døde og han selv ble konge. De første fem årene var hans mor Sammuramat som fungerte som regent, noe som kan ha gitt opphav til legenden om dronning Semiramis. Selv om dagens historikere ikke er samstemte i morens faktiske rolle, er det åpenbart at hun var overraskende innflytelsesrik for sin tid og det assyriske samfunnet.
Adad-Nirari III ble far til kongene Ashur-Nirari V, Salmanassar IV, og Assur-Dan III.
Tiglat-Pileser III beskrev seg selv som en sønn av Adad-Nirari i sine inskripsjoner, men det er usikkert om det er korrekt.
Liv og virke
I henhold til den eponymiske kanon drev han kriger i alle retninger fram til det siste av hans 28 år som hersker, og han bygget tempelet Nabu i Ninive. Blant hans handlinger var en beleiring av Damaskus under tiden til Ben-Hadad III i 796 f.Kr., noe som førte til nedgang for det aramenske (syriske) kongedømmet Aram-Damaskus og gjorde det mulig for kongedømmet Israel å komme seg under Joasj (som betalte tributt til den assyriske kongen på denne tiden) og Jeroboam.
Adad-Nirari er også foreslått å være den «konge av Nineve» som, da han mottok bibelske Jonas profeti om en kommende undergang, kledde seg selv i sekkestrie og beordret faste for hele byen i forsøk på å forhindre ulykken (noe som også lyktes).
Roger Kluge
Roger Kluge (født 5. februar 1986 i Eisenhüttenstadt) er en tysk bane- og landeveissyklist.
Under OL i Beijing tok han sølv i poengrittet og femteplass i madison.
Under Sommer-OL 2020 i Tokyo som ble arrangert i 2021, ble han nummer 9 i omnium.
Loharinag Pala vannkraftverk
Loharinag Pala vannkraftverk er en demning med et vannkraftverk i elva Ganges i India. Anlegget har et totalt installert vannkraftpotensial på 600 MW, og stod ferdig i 2011.
Chamera-demningen
Chamera-demningen er en demning med et vannkraftverk på elva Ravi i det nordvestre i India. Anlegget har et totalt installert vannkraftpotensial på 840 MW, og sto ferdig i 2003.
Ålen Idrettslag
Ålen Idrettslag (stiftet i 1927) er et idrettslag fra Ålen i Holtålen kommune i Trøndelag, som driver med fotball, håndball, orientering, skiidrett, sykling og turn.
Fotball
A-laget i fotball har etter nedrykket fra 5. divisjon i overgangssesongen 2010 hovedsakelig spilt i 6. divisjon, med unntak av femtedivisjonspill i 2015 og 2016 etter at Trøndelag Fotballkrets flyttet de opp én divisjon for å fylle opp avdelingene etter 2014-sesongen.
Klubbens nye kunstgressbane på Kirkhusmoen Arena, skulle etter planen åpne 18. august 2011, men fotballanlegget ble ødelagt av flommen i Gaula to dager før åpningen.
Bessin
Bessin er et landskap i Normandie i Frankrike. Det tilsvarer landområdet til den keltiske stammen bajocassere, hvis navn er gjenfunnet i stedsnavnet Bayeux, den sentralen byen i Bessin.
Bessin er i dag kjent for sin kvalitetsprodukter i meieriprodukter som Isigny-smør. Deler av Bessin er i dag administrert som en nasjonalpark for dens betydning som sumpland.
Historie
Bessin ble i år 928 innlemmet av normannerne til disse hertugdømmet Normandie. Det tilsvarte det tidligere bispedømmet Bayeux (nå bispedømmet Bayeux-Lisieux), og siden under den franske revolusjon som departementet Calvados.
Under den andre verdenskrig fant den såkalte D-dagen sted på strendene av Bessin, den allierte landgangen i Normandie, som nå er dokumentert i en rekke museer. Det finnes også store amerikanske, britiske og tyske militære kirkegårder i området.
Fylkesvei 251 (Akershus)
Fylkesvei 251 i Akershus gikk mellom Mork og Skugstad og mellom Harkerudåsen og Sandbakken i Sørum.
Traséer: Skugstad – Mork (4,5 km), Sandbakken – Harkerudåsen (0,8 km).
2019 ble veien erstattet av fylkesvei 1475, og av en delstrekning av fylkesvei 1472.
Mellom Kvevli og Jødal følger veien stort sett Urskog-Hølandsbanens gamle trasé (1,8 km).
Audrey Williamson
Williamson vant en olympisk sølvmedalje i friidrett under Sommer-OL 1948 i London. Hun kom på andreplass på 200 meter for kvinner bak Fanny Blankers-Koen fra Nederland.
Rick J. Jordan
Hendrik Stedler (født 1. januar 1968 i Hannover i Tyskland), kjent som Rick J. Jordan, er en tysk musiker som er medlem i den tyske technogruppen Scooter.
Jordan lærte å spille piano da han var fem år gammel, og har fullført lydmikserstudier. For øyeblikket er han ansvarlig for lyddesign-aspektet og melodiproduksjonen for Scooter. Han bor i Hamburg.
Rick J. Jordan er gift med Nikk. Sammen har de datteren Keira som ble født 21. august 2007. Nikk har tidvis opptrådt for Scooter med sin naturlige stemme og med stemmen «pitched». Hun var tidligere vokalist for bandet Crown of Creation fra Hannover.
Filmåret 1980
Filmåret 1980 er en liste over hendelser, utgitte filmer, fødte og døde skuespillere og priser som ble delt ut i 1980.
Filmer med høyest inntjening
Nord-Amerika
Priser
Oscar-utdelingen (utvalg):
Palme d'Or (Filmfestivalen i Cannes):
Shannon Elizabeth
Shannon Elizabeth Fadal (født 7. september 1973 i Houston i Texas) er en amerikansk skuespiller og fotomodell best kjent for sin rolle som den tsjekkiske utvekslingsstudenten Nadia i filmen American Pie.
Biografi
Elizabeth ble født i Houston i Texas, og vokste opp i Waco i Texas. På high school var hun veldig interessert i tennis, og hun vurderte å trene til å bli profesjonell tennisspiller. Hun arbeidet som modell før hun startet sin karriere innen film, og i august 1999 opptrådte hun i Playboy.
Film- og TV-karrière
Etter å ha opptrådt i mindre roller hadde hun i 1999 rollen som Nadia i filmen American Pie, som var en økonomisk suksess. Etterpå fulgte, blant andre, Scary Movie, Jay and Silent Bob Strike Back og Tomcats. Hun spilte også i TV-seriene Cuts, One on One og Et syttitallsshow.
Poker
Elizabeth deltok i World Series of Poker i 2005, og vant en spesiell kjendisturnering som skulle feire åpningen av et nytt pokerrom ved Caesars Palace i januar 2006, hvor hun slo ut 83 kjendiser og pokerspillere.
Veldedighetsarbeid
Elizabeth opprettet sammen med hennes daværende ektemann Joseph Reitman en ideell dyreorganisasjon, dedikert til å redde og finne hjem til hjemløse kjæledyr. Organisasjonen heter Animal Avengers, og hun har selv bidratt med over 50,000 dollar som ble samlet ved å delta i den nevnte kjendisturnering i poker i 2005.
Emiratet Nedsjd
Emiratet Nedsjd var den andre Saudi-staten som eksisterte i den andre halvdel av 1800-tallet. Saudi-styret var gjenopprettet etter å ha bli kastet etter en osmansk-egyptisk invasjon i 1818. Sammenlignet med den første Saudi-staten hersket det mindre territorial utvidelse og mindre religiøs fundamentalisme, selv om Saudi-lederne fortsatt gikk under tittelen imam og fortsatt tilhørte en wahhabist-tro.
Emiratet var og preget av alvorlige indre konflikter innen Saudi-familien, noe som til slutt ville føre til dynastiets fall. Turki ibn Abdallahs gjenerobring av Riyadh fra egyptiske styrker i 1824 er ansett som starten på den andre Saudi-staten, mens slutten var markert med slaget om Mulayda i 1891, mellom styrkene lojale til den siste Saudi-imamen, Abdul Rahman ibn Faisal ibn Turki, og Al-Rashid-dynastiet fra Ha'il.
«Imamene», eller kongene av emiratet var:
Handelsbladet FK
Handelsbladet FK var et fagblad for dagligvarebransjen. Bladet utkom første gang 21. januar 1960 under navnet Fritt Kjøpmannskap. Det ble utgitt av Norges Colonialgrossisters Forbund (NCF).
Bladet dekket nyheter, trender og fagstoff for dagligvarebransjen, og var uavhengig av kjeder og leverandører. Leserne var ledere i butikk, medarbeidere hos kjeder, grossister og industribedrifter og andre med tilknytning til dagligvarebransjen. Handelsbladet FK fikk Fagpresseprisen som Årets fagblad i 2007.
Avisen utkom ukentlig på papir, med opphold i juli, i et opplag på ca. 17000. Siden 19. mai 2005 kom den også ut som e-avis. Nettavisen ble oppdaterer daglig. Handelsbladet FK leverte også daglige e-post-nyheter.
I 2013 ble Handelsbladet FK solgt til mediehuset Medier og Ledelse. To år senere kjøpte forlaget også den konkurrerende avisen Dagligvarehandelen, og valgte å videreføre sistnevnte tittel. Navnet Handelsbladet FK er dermed historie, men lever videre i Dagligvarehandelen. Da de to avisene ble fusjonert, tok man med seg det man anså som de beste trekkene i de to publikasjonene og videreførte disse i «nye» Dagligvarehandelen.
Saul Raisin
Saul Raisin (født 6. januar 1983 i Dalton, Georgia i USA) er en tidligere profesjonell amerikansk landeveissyklist som syklet for Crédit Agricole. Han fikk livstruende skader etter en velt i et ritt i april 2006, men kom seg tilbake på sykkelen. Likevel var det ikke medisinsk forsvarlig å fortsette karrieren.
Karriere
Raisin begynte med terrengsykling da han var 13 år gammel, men skiftet til landeveissykkel da han var 17.
Raisin startet den profesjonelle karrieren sin godt da han syklet for Crédit Agricole i 2005 og endte på 37.-plass i Sveits rundt. Senere fikk han sitt beste resultat noen gang med 13.-plass i Østerrike rundt. Oppgangen fortsatte da han vant klatretrøya i Tour de l'Avenir.
Tidlig i 2006 vant Raisin tredje etappe av Tour de Langkawi og endte på 11.-plass sammenlagt. Da han syklet Tour of California i 2006, gikk han inn på 17.-plass sammenlagt. Han deltok i Milano–Sanremo i mars og 4. april kjørte han første etappe av Circuit de la Sarthe. Alt gikk derimot ikke etter planen - to kilometer fra mål ødela Raisin et av hjulene på sykkelen, krasjet og landet på hodet, med brukket hofte og krageben som resultat.
Etter ulykken
På et sykehus i Angers viste computertomografi-bilder en blodoppsamling i Raisins hjerne, som to dager senere sprakk. En nevrokirurg måtte så foreta en operasjon for å lette på trykket. Raisin gikk i koma, men våknet heldigvis igjen etter bare seks dager. Blodoppsamlingen og operasjonen forårsaket slapphet på venstre side av kroppen hans og markert hukommelsestap. Da tilstanden hadde stabilisert seg ble han fløyet fra Frankrike til Shepherd Center i Atlanta i Georgia i USA. I hele fire uker gikk han gjennom terapi på sykehuset, noe som blant annet inkluderte å lære å gå og spise igjen.
For at Raisin skulle komme seg helt ville han ikke kunne delta i noen sykkelritt før minst 18 måneder etter ulykken, da et nytt slag i hodet ville kunne være katastrofalt. Han kom seg derimot på sykkelen igjen for å trene utendørs. I januar 2007 deltok han på Crédit Agricole-lagets treningsleir i Sør-Frankrike. Han deltok også i temporittet under det amerikanske mesterskapet i 2007, men han fikk ikke klarsignal av legene til å fortsette karrieren. Han har i tiden etter blant annet arbeidet med Raisin Hope Foundation.
Dorothy Manley
Dorothy Grace Manley (senere Hall, deretter Parlett) (født 29. april 1927) var en britisk friidrettsutøver som deltok i de olympiske leker 1948 i London.
Manley vant en olympisk sølvmedalje i friidrett under Sommer-OL 1948 i London. Hun kom på andreplass på 100 meter for kvinner bak Fanny Blankers-Koen fra Nederland. Under EM i friidrett 1950 som ble arrangert 23.–27. august 1950 i Brussel tok hun bronse på 200 meter og vant gullmedalje med det britiske laget som vant 4x100 meter stafett.
Egyptisk munnruger
Egyptisk munnruger er en art av ciklider i gruppen Haplochromini. Det er en ferskvannsfisk som blir opptil 8 cm lang. Den lever i bekker og dammer i Øst-Afrika, fra Egypt og så langt sør som Tanzania. Den eter bl.a. insekter, krepsdyr, alger og småfisk.
Proviantgården
Proviantgården, også kalt Provianthuset, er en bygning på Slotsholmen i København. Det huser i dag medlemmer av Folketinget, medlemmer av Folketingets administrasjon samt lesesal for Rigsarkivet.
Proviantgården ble oppført under Christian den IV i tidsrommet 1599-1605. Den var opprinnelig en del av Christian den IVs krigshavn og skulle benyttes til opplagring av forsyninger til flåten. Krigshavnen lå øst for Københavns slott og besto blant annet av et stort firkantet havnebasseng kalt Tøjhusgraven. Bassenget var flankert av Proviantgården og Tøjhuset og ut mot havnen var den stengt av en festningsmur og Galejhuset; en lagerbygning for krutt og øl. Her kunne krigsskipene loses gjennom porten og dras rundt i bassenget for å rustes ut; først til Tøjhuset hvor man lastet ombord kanoner og andre våpen, så til Proviantgården for å få ombord mat; i hovedsak salt kjøtt og tørt brød og til slutt til Galejhuset.
Dette havneområdet ble nedlagt i 1867-68 og på stedet ligger nå Det Kongelige Biblioteks have.
American Pie (film)
Rolleliste
I tillegg har Casey Affleck, Ben Mercer og bandet blink-182 cameoopptredener.
Handling
American Pie er historien om fire studenter i Michigan som inngår en pakt om at de skal miste jomfrudommen før de uteksamineres fra high school, etter at de ikke greier å begå bragden på en fest i Steve Stiflers (Seann William Scott) hus.
Kevin Meyers (Thomas Ian Nicholas), lederen av pakten, forsøker å reparere sitt forhold med kjæresten Vicki (Tara Reid), etter at hun gjør det slutt med ham på festen. Chris «Oz» Ostreicher (Chris Klein), som er på skolens lacrosselag med Stifler, blir med i skolekoret, siden de fleste jentene der vet lite om hans rykte som sportsidiot. Paul Finch (Eddie Kaye Thomas), en sofistikert mochaccinodrikker, betaler Vickis venninne Jessica (Natasha Lyonne) 200 dollar for å spre rykter om hvor god han er i senga.
Jim Levenstein (Jason Biggs) jager etter Nadia (Shannon Elizabeth), en utvekslingsstudent fra tidligere Tsjekkoslovakia. Hun kommer til huset hans for å studere sammen med ham, og må skifte klær der etter ballettreningen. Stifler overtaler Jim til å sette opp et webkamera slik at alle kan se på mens hun skifter. Jim løper til Kevin for å se, men da hun finner pornografien hans, og onanerer til den, bestemmer han seg for å løpe tilbake. Jim ankommer, og Nadia beordrer ham til å strippe. I mellomtiden viser det seg at han feilaktig sendte e-mailen med web-kamera-adressen til Kevin og Stifler, som sender lenken videre til alle på skolen. I det Jim og Nadia skal til å ha sex, får Jim en for tidlig utløsning. Nadia skal til å dra, men han overtaler henne til å bli, men det skjer igjen, og Jim blir ydmyket foran alle studentene. I desperasjon ber han korpsnerden Michelle Flaherty (Alyson Hannigan) til avslutningsballet, siden hun tydeligvis er den eneste jenta som ikke vet hva som har hendt.
Finch har imidlertid sine egne problemer. Stifler, som er sint for at en jente avslo å gå på ballet med ham fordi hun håpet Finch skulle be henne, putter et lakserende middel i kaffen hans. Finch greier ikke å gjennomføre sin daglige rutine med å dra hjem på toalettet i storefri, og Stifler viser ham veien til jentenes toalett, bare slik at han kan komme ut igjen foran alle de andre elevene, ydmyket og uten date til ballet.
På festen ved Stiflers hus etter ballet har Kevin og Vicki sex, men gjør det slutt like etterpå på grunn av at de vil være for langt unna hverandre på college. Oz og Heather (Mena Suvari), en jente fra koret, har sex på en brygge, og bygger opp et forhold. Finch har sex med Stifflers mor (Jennifer Coolidge), og fullfører pakten om at han skal ta hevn mot Stifler for toaletthendelsen. Jim og Michelle har også sex, etter at han finner ut at hun så på web-kameraet hun også. Han blir ganske overrasket over hennes oppførsel i senga, og morgenen etterpå, da han oppdager at hun er forsvunnet, finner han ut at han er utnyttet (noe han syns er «kult»).
Fylkesvei 238 (Akershus)
Fylkesvei 238 (Fv238) i Akershus gikk mellom Aursmoen og Harkerudåsen i Aurskog-Høland kommune. Veien var 7,3 km lang.
2019 ble veien erstattet av fylkesvei 1472 og fylkesvei 1473.
Strange Days (film)
Strange Days er en amerikansk actionthriller og science fiction-film fra 1995 regissert av Kathryn Bigelow. Filmens handling er lagt USA i noen år inn i fremtiden, nærmere bestemt de siste dagene før tusenårsskiftet. Salg av drømmer via virtual reality er blitt meget ettertraktet. En alkoholisert politimann kommer i besittelse av en slik VR-disk som viser voldtekten og drapet på en prostituert han er bekjent med. Det han er i besittelse av viser seg å være brennhett politisk materiale som setter både ham selv og hans kjærestes liv i fare. Hovedrollene spilles av Ralph Fiennes, Angela Bassett og Juliette Lewis, mens sentrale biroller spilles av Tom Sizemore, Michael Wincott og Vincent D'Onofrio, William Fichtner og Glenn Plummer. Filmen ble produsert av James Cameron (også manus, sammen med Jay Cocks).
Strange Days ble moderat mottatt av filmanmelderne, men gjorde det dårlig kommersielt.
Handling
Filmen er lagt til Los Angeles to dager før overgangen til år 2000. Stemningen er mørk, opphetet og litt apokalyptisk. I dette miljøet bor Lenny Nero, en tidligere politimann som nå driver en lyssky bedrift der han selger drømmer og opplevelser. Gjennom ny teknologi, utviklet av FBI for overvåkning, er han i stand til å oppfylle drømmer og ønsker til mennesker – drømmer knyttet opp til kjærlighet, sex og fare. Dette er et opplevelses-liv de fleste aldri har levd. Den engang hederlig politimann er på rask vei mot rennesteinen. Kun to ting holder ham noen lunde oppreist: en dyp kjærlighet til den kvinnelige rockeartisten Faith, og vennskapet til den tøffe kvinnelige sikkerhetseksperten Mace, enslig mor og eneste sunne person i hans omgangskrets.
Om filmen
Strange Days ble ingen publikumssuksess. Den innbrakte bare i underkant av $8 millioner i USA og havnet på 128. plass over de mest innbringende filmene i USA i 1995.
Sountrack
Juliette Lewis (som også spiller en sentral rolle i filmen) synger en versjon av PJ Harveys «Hardly Wait» i filmen.
Artister som bidrar med sanger i filmen
George Benson
George Benson (født 22. mars 1943 i Pittsburgh, Pennsylvania) er en amerikansk artist. Han er spesielt aktiv innen sjangre som jazz, funk, R&B og popmusikk. Han begynte karrieren sin som jazzgitarist i 1964. I 1979 meldte han seg inn i Jehovas vitner, som han fortsatt er aktiv i den dag i dag. Han er bosatt i Arizona.
Fallrep
Fallrep er en type gangvei som henger på langs med siden på en skute, og åpning i skansekledning eller rekke.
Den ligger vanligvis oppå dekk, blir lagt ned og svingt ut og ned slik at mannskap og besøkende kan gå fra kaien og opp på skipet. Gjennom en fallrepsport går man via en fallrepsrepos ned fallrepstrappen.
Den må ikke forveksles med en landgang, en landgang kan flyttes og henger/sitter ikke fast i skipet.
I overført betydning, i utsagnet «på fallrepet», menes «helt på slutten».
Bokhandelens forfatterstipend
Bokhandlerforeningens forfatterstipend er en litterær pris som skal gå til forfattere i etableringsfasen. Prisen ble første gang delt ut i 2007 og er et samarbeid mellom Den norske Forfatterforening og Bokhandlerforeningen. Det er det litterære råd som innstiller forfattere til stipendene. Hovedstipendet er på 200,000. I tillegg deles det ut to stipend på 60,000. Prisen går til nye og sterke forfatterskap.
Prisvinnere hovedstipend (200,000)
''
VTV (TV-program)
VTV er et norsk musikkprogram som gikk på TV 2 fra 1992 til 1996. Programmet sendte aktuelle musikkvideoer og var i hovedsak rettet mot ungdom. Det ble sendt på ettermiddagen og gikk alle hverdager.
Den første tiden besto programmet av fortløpende musikkvideoer uten kommentar. Høsten 1993 endret det programprofil for å oppnå større kontakt med seerne. Dette innebar at programmet fikk programleder og nytt billedspråk. De tok også sikte på å ha mer enn bare videoer. Cathrine Gehrken ble første programleder.
Lite er kjent om programmets popularitet, men en måling foretatt høsten 1995 viste et seertall på 69 000.
VTV ble etterfulgt av Metro.
Farsund korps
Frelsesarmeen kom til Farsund den 15. mai 1891 med kaptein Anna Olsen og løytnant Vanda Hansen. Den første tiden var vanskelig og menigheten ble flyttet til Lister og lå da under Flekkefjord korps. 16. september 1909 flyttet korpset igjen tilbake til Farsund, da var det kaptein Inga Haukland og prøveløytnant N. Andresen som var ledere. Frelsesarmeens arbeid gikk nå mye bedre, og i desember 1925 fikk de eget lokale.
I 2003 fikk Frelsesarmeen nye og moderne lokaler på Sundeveien 72. Fra 1. august 2011 er det løytnantene Hildegunn og Geir Sødal som er korpsledere for Frelsesarmeen i Farsund.
Frelsesarmeen i Farsund har bla: Kvinnegruppe/kvinneforum, Fyrlyset dagsenter, speidergruppe, Brødrekoret, Vi over 60, hjemforbund, støtteforening, baby- og småbarnssangkurs, gitarkurs, ungdomsgruppen Venner for livet, bønnesamlinger, ukefester og gudstjenester.
Jákup Andrias Vang
Jákup Andrias Jacobsen Vang (født 21. januar 1882 på Kaldbak, død 20. mars 1964) var en færøysk bonde og politiker (Sb.). Han var innvalgt på det færøyske Lagtinget fra Suðurstreymoy 1924–1928.
Han var av gammel bondeslekt som sønn av Magnus Jacobsen og Marie Reinert på gården Frammi í Stovu på Kaldbak. På morssiden var han fetter av lagtingsmann Johan Reinert. Han giftet seg i 1904 med Marie Bærentsen på Sund. Blant deres fem barn var lagtingsmann Hanus við Høgadalsá (født Vang).
Stasi
Ministerium für Staatssicherheit (tysk for «ministeriet for statssikkerhet»), offisielt forkortet MfS, bedre kjent under forkortelsen Stasi, var etterretningstjenesten og det politiske politiet i det tidligere kommuniststyret i DDR («Øst-Tyskland») fra 1950 til 1990. Stasi var fremfor alt et undertrykkelses- og overvåkningsinstrument for det statsbærende kommunistpartiet, Sozialistische Einheitspartei Deutschlands (SED), som hadde som oppgave å overvåke alle sider ved innbyggernes liv og bekjempe motstandere av regimet. I kommunistpartiets språkbruk var Stasi «partiets skjold og sverd», og de fast ansatte var så å si uten unntak medlemmer av kommunistpartiet SED. Stasi, som hadde KGB som forbilde, hadde hovedkvarter i Øst-Berlin, med et omfattende bygningskompleks i Lichtenberg. Organisasjonen ble ansett for å være en av de mest effektive sikkerhets- og etterretningstjenester i verden, ikke minst på grunn av et omfattende nettverk av angivere.
«Partiets skjold og sverd»
Organisasjonen ble grunnlagt i 1950 og overvåket alle sider av borgernes liv. Den var modellert etter det sovjetiske KGB. MfS sto under kontroll av lederen for Det Nasjonale Forsvarsrådet, som var identisk med generalsekretæren for det statbærende kommunistpartiet SED, og ble ledet av en minister som kommuniserte direkte med SEDs generalsekretær. Det tette forholdet mellom partiet og sikkerhetstjenesten var et resultat av organisasjonens tiltenkte plass i det politisk-ideologiske systemet i DDR.
I årene 1953 til 1957 var Ernst Wollweber organisasjonens leder. Fra november 1957 til 1989 ble Stasi ledet av Erich Mielke som Minister für Staatssicherheit. Per 31. oktober 1989 hadde MfS totalt 91.000 ansatte. I tillegg kom et stort antall informanter. Man regner med at det i DDR var én ansatt i sikkerhetsapparatet per 180 innbyggere.
Etter den tyske gjenforeningen ble det dessuten avslørt at Stasi hadde støttet venstreekstremistiske terrorgrupper som RAF. Dette skjedde først ved at Stasi ga sikkert opphold og nye identiteter til RAF-medlemmer, senere også gjennom våpentrening.
Informanter
Stasi hadde et omfattende nett av angivere. Informantene var delt i flere grupper. De fleste var såkalte IM, Inoffizielle Mitarbeiter (uoffisielle medarbeidere). Disse fungerte kun som angivere, og ble i liten grad informert om hva hensikten med deres virksomhet var, eller hva opplysningene de ga, ble brukt til. Etter MfS' egne tall utgjorde disse i desember 1988 til sammen 174.000 personer. I løpet av DDRs eksistens regnes det med at MfS hadde til sammen minst 600.000 uoffisielle medarbeidere.
Stasis rolle i overvåknings- og undertrykkelsessamfunnet i DDR er behandlet i både litteratur og film, blant annet i filmen De andres liv.
Utenlandsetterretning
Stasi drev også etterretning mot andre land. Organisasjonen for utenlandsetterretning het Hauptverwaltung Aufklärung (HVA). Gjennom det meste av HVAs eksistens var denne virksomheten ledet av Markus Wolf, som rangerte som nummer to i Stasis hierarki. HVA hadde spioner i flere vestlige land. Men HVA opererte hovedsakelig i Vest-Tyskland. En av de mest kjente Stasi-agentene i utlandet er Günter Guillaume, den vesttyske forbundskansleren Willy Brandts rådgiver. Skandalen som fulgte av avsløringen av Guillaume som Stasi-spion førte til forbundskanslerens fall.
I de førti årene fra 1949 til 1989 var det anslagsvis 12.000 spioner i Stasis tjeneste bare i Vest-Tyskland. Da DDR brøt sammen var det rundt 2000 aktive MfS-spioner der, etter det som fremgår av en analyse av de såkalte Rosenholz-Dateien i mars 2004. MfS støttet de vesttyske politiske krefter som de fant tjenlige for sine formål. Det ble gitt nærkamp og sprengstoffopplæring av folk som skulle kunne aktiveres i vest.
Avvikling
Under DDRs siste dager ble Stasi omorganisert, for så å bli oppløst. I november 1989 skiftet organisasjonen navn til Kontoret for nasjonal sikkerhet (Amt für Nationale Sicherheit, AfNS). Dette kontoret skulle ha svært reduserte oppgaver og fullmakter og en langt mindre stab enn Stasi hadde hatt. Kontoret var likevel bemannet med gamle Stasi-funksjonærer som fortsatt satt på Stasis omfattende arkiver og nettverk av informanter. På denne bakgrunn ble AfNS vedtatt oppløst i desember 1989, bare en måned etter navneskiftet. I januar 1990 ble denne beslutningen iverksatt. Organisasjonens hovedkvarter ble samme måned stormet av rasende borgere, men ikke før Stasi-offiserer hadde ødelagt en rekke kompromitterende dokumenter.
Arkivene
Stasis arkiver forvaltes av en føderal institusjon, Die Bundesbeauftragte für die Unterlagen des Staatssicherheitsdienstes der ehemaligen DDR (BStU). Arkivmaterialet er tilgjengelig for enkeltpersoner, institusjoner og offentligheten ved forskere og journalister etter bestemte regler og med hensyntagen til personvern. Enhver har rett til å få vite om det finnes arkivmateriale om seg selv og har rett til å få denne informasjonen frigitt. BStU har også fått i oppdrag å drive opplysningsarbeid om Stasis oppbygning, virkemåte og metoder. Institusjonen skal bidra til forskning om DDR, totalitære ideer og strukturer.
Hovedkvarteret for BStU ligger i Berlin, sammen med Stasis hovedarkiv. Institusjonen har 14 underavdelinger i ulike deler av det tidligere DDR. Kommisjonæren, som er leder for BStU, utpekes av Forbundsdagen.
Museer
Anti-Stalinistisk Action Normannenstraße (ASTAK), en forening grunnlagt av tidligere DDR-borgeres borgerkomité, har forandret det tidligere hovedkvarteret til MfS til et museum. Det er delt i tre etasjer: Grunnetasjen har blitt beholdt som den var. Dekoren er den opprinnelige med statuer og flagg.
To andre «Stasi-museer» finnes i Berlin, i tillegg til en tidligere Stasi-vaktbod som er omgjort til en utstilling.
Metaltown Festival
Metaltown Festival er en to dagers musikkfestival med alle typer Metal-band. Festivalen blir holdt i Göteborg i Sverige. Ble første gang arrangert i 2004. Festivalen har en aldersgrense på 13år. Den er også tilpasset blant annet rullestolbrukere, og Røde Kors befinner seg på arrangemanget.
Festivalen har også en søster festival som heter West Coast Riot og er et punk/Hardcore punk-festival. Den befinner seg i samme område og kan kombineres med Metaltown Festivalen, slik at man kan få en tre dager festival.
Bangsund Idrettslag
Bangsund Idrettslag (stiftet i 1919) er et idrettslag fra Bangsund i Namsos i Trøndelag, som driver med fotball, håndball og skiidrett. Draktfargene til håndball- og fotballagene er helblå. Idrettslaget har alltid drevet en allsidig virksomhet og allerede i 1908 ordnet idrettslaget skytebane.
Fotball
A-laget i fotball spiller i 2015 i 5. divisjon. Klubben spilte sist i 2. divisjon i 1998.
Danny Seavey
Danny Seavey (født 1982 i Alaska, USA) er en amerikansk hundekjører fra Seward, Alaska, USA.
Biografi
Seavey startet med hundekjøring i ung alder, og han ble nummer to i Iditarod Junior i 1997. I 1998 ble han også nummer to i dette løpet, mens han i 1999 endte som nummer fire.
I 2001 debuterte han i Iditarod med en 43.-plass, og fem år senere ble han nummer 52 da han var med for annen gang i verdens lengste hundesledeløp. Han har også deltatt to ganger i Sheep Creek Classic, to ganger i Grand Portage Passage og en gang i Copper Basin 300.
Flere i Danny Seavey sin familie har drevet med hundekjøring. Bestefaren er Dan Seavey, faren er Mitch Seavey og to av brødrene er Tyrell Seavey og Dallas Seavey. Fra 2002 til 2005 gikk han på universitetet i Montana.
Ĵ
Ĵ (J med cirkumfleks) er den fjortende bokstaven i esperantos alfabet. Den har lydverdien /ʒ/. Bokstaven baserer seg på den franske bokstaven j, som har den samme fonetiske verdien. Dette er gjort slik at esperantos lånord fra fransk, i utseende vil minne mer om disse ordene, for eksempel fransk journal er på esperanto ĵurnalo.
Den fonetiske forskjellen mellom ĵ og ĝ, som har verdien /dʒ/, er minimal. Det sies at dette er en fonetisk forskjell som er veldig kunstig, siden den ikke finnes i noe naturlig språk. Dette kan, igjen, være motivert av å skulle opprettholde lånords originale utseende så mye som mulig.
Mario Superstar Baseball
Mario Superstar Baseball er et sportsspill som er utviklet av Namco og Camelot Software Planning. Spillet er utgitt av Nintendo. Spillet ble utgitt i Japan 21. juli 2005, i USA den 29. august 2005, og i Europa 11. november 2005.
Mottagelse
Spillet fikk positive anmeldelser da det ble sluppet ut, og GameRankings ga spillet 76,70%, mens Metacritic ga det 76 av 100.
Kommamøll
Kommamøll (Glyphipterigidae) er en familie av små sommerfugler, der de fleste artene er knyttet til gress eller halvgress. De fleste artene (som tilhører den artsrike slekten Glyphipterix) er små og brunlige med sølvhvite, kommaformede merker på vingene.
Utseende
Små (vingespenn 6 – 28 mm), forholdsvis slankbygde sommerfugler. Artene i Orthoteliinae er gjerne ensfarget brunlige, mens Glyphipteriginae gjerne er brunlige med sølvhvite, kommaformede merker på vingene. Hodet er forholdsvis lite med nedliggende skjell og forholdsvis korte, krumme palper. Antennene er trådformede, halvparten til to tredjedeler så lange som forvingene. Forvingene er avrundet trekantede, langs ytterkanten med middels lange hårfrynser. Bakvingene er avlange, rundede med hårfrynser som er omtrent så lange som vingene er brede. Beina er slanke.
Levevis
De fleste artene lever på enfrøbladete planter som hører til gressfamilien (Poaceae), sivfamilien (Juncaceae) eller halvgressfamilien (Cyperaceae). De nordiske artene lever på siv (Juncus), frytle (Luzula), starr (Carex), myrull (Eriophorum), storak (Cladium mariscus), hundegras (Dactylis glomerata) eller svingel (Festuca)-arter. Noen få arter lever på bergknappfamilien (Crassulaceae) eller andre tofrøbladete planter. Larvene utvikler seg inne i stengler og/eller aks, sjeldnere i blader. De voksne møllene flyr om dagen, og kan ofte sees på vertsplantene, der de gjerne sitter og gnir vingene mot hverandre.
Martin Dahl Garfalk
Martin Dahl Garfalk (født 4. juli 1978) er en tidligere norsk skuespiller.
Etter noen år sluttet Garfalk i skuespilleryrket, og driver i dag produksjonsselskapet Fabella AS.
Han er gift med Cecilie Garfalk og har to barn.
Helgelandsmoen
Helgelandsmoen er et tettsted og ei grend på grensa mellom Norderhov i Ringerike og Hole kommuner i Viken fylke. Tettstedet har innbyggere per 1. januar, og ligger hovedsakelig i Hole ( innbyggere), men strekker seg delvis inn i nabokommunen Ringerike ( innbyggere).
Helgelandsmoen er oppkalt etter den gamle storgården Helgeland, som ligger på flata like nedenfor Hole kirke og Hole prestegård. I 1892 fant noen soldater 242 mynter og litt umyntet sølv (blant annet betalingsringer og sølvsmykker) under skansegraving på en tange. De fleste myntene var norske penninger fra Harald Hardrådes tid (1047-1066), men det var også noen danske, tyske og angelsaksiske mynter. Helgelandsmoen er imidlertid mest kjent i våre dager for den tidligere militærleiren som lå der, Helgelandsmoen leir. Denne er nå nedlagt.
Sagaen om Belgarion
Sagaen om Belgarion er en serie bøker. Bøkene er skrevet av David Eddings. Sjangeren er fantasy.
Handling
En gang, da verden var ung, gav guden Aldur liv til en kuleformet sten, som ble kalt Aldurs Globe, og gjorde mange underverker med den. Men guden Torak stjal Aldurs Globe, og Toraks ondskap tvang guder og mennesker til å strides med hverandre. Belgarath, Aldurs disippel, klarte imidlertid å ta tilbake den magiske stenen, som ble overlatt i Rivas varetekt. Profetien sier at så lenge Rivas etterkommere tar vare på Aldurs Globe, er menneskene i de vestlige kongedømmene trygge. For Garion, som lever sammen med Polgara, er det utenkelig at denne gamle historien er sann. Han er helt uvitende om at han er tildelt en rolle i et spill som ble satt i gang lenge før han ble født. Etter hvert opplever han en rekke mystiske hendelser og må flykte sammen med sine nærmeste. Og under den og farefulle reisen forstår han at det meste er annerledes enn det ser ut til å være – også han selv. Men Aldurs Globe er stjålet av den sjalue guden Toraks prester, og ifølge legenden er det en tid der Torak vil forsøke å tiltvinge til seg herredømmet over verden. I den andre boken møter vi prinsesse Ce`Nedra som, utenom å vite det selv vil ha en stor rolle i spillet. Prinsessen blir trukket inn i jakten på Globen, en farefull jakt, hun har aldri trodd på disse historiene og føler seg forvirret. Men Profetien har fortsatt mange dramatiske begivenheter i bakhånd for Garion – og for den keiserlige prinsessen Ce'Nedra.
Terje Gilje
Terje Walter Gilje er en norsk politiker og næringslivsmann fra Bergen. Gilje var konsernsjef i Bergen og Omegn Boligbyggelag (BOB) i 15 år, frem til september 2019. Tidligere har Gilje blant annet hatt ansvar for Telenors utbygging på Kokstad i Bergen.
Han representerte Kristelig Folkeparti i Bergen bystyre 2007-2011 (finanskomiteen) som fast møtende representant for byråd Lisbeth Iversen.
UTC−03.00
UTC−03.00 er et belte av tidssoner som ligger tre timer etter standardtiden UTC. I 2008 omfattet UTC−03.00 følgende områder:
Se også
Časové pásmo Huso horario
Jan Sverre Stray
Jan Sverre Stray (født 14. mai 1954) er en norsk politiker fra Bergen. Han ble høsten 2007 innvalgt som representant for Kristelig Folkeparti i Bergen bystyre (kultur og næringskomiteen). Stray var tidligere leder for Åsane KrF. I 2010 meldte han overgang til Høyre og ble gjenvalgt til bystyret på Høyres liste ved kommunevalget i 2011 (medlem av helse- og sosialkomiteen).
Amecameca de Juárez
Amecameca de Juárez er en by i delstaten México i Mexico. Den er administrasjonssentrum for Amecameca kommune. Byen hadde 31 687 innbyggere i 2010. Den ligger 2480 meter over havet.
Landskapet er spektakulært siden landsbyen har vulkanene Popocatépetl og Iztaccíhuatl som naboer. Dette stedet er et populært startpunkt for ekspedisjoner opp i fjellene.
Slaget ved Bornholm 1511
Kong Hans 1. av Danmark hadde startet oppbyggingen av en permanent flåte fra omkring 1500. Før det hadde man rekvirert handelsfartøyer til krigføring. Men kong Hans var inspirert av England som gjorde sin kongelige flåte Royal Navy permanent i 1480-årene, og 10. august 1510 utnevner han for første gang en egen sjef for flåten, admiral Henrik Krummedike.
Bakgrunn
Kong Hans 1. hadde tapt slaget ved Hemmingstedt i 1500, og deretter blusset den dansk-svenske unionsstriden opp på nytt. I 1505 var det et sjøslag mellom Sverige og Danmark. Svenskene hadde leid inn lybske skip som vant over en eskadre hvor to danske skip ble tatt. Dette sjøslaget markerte en opptrapping av konflikten mellom Danmark og hansabyen Lübeck, siden lybekkerne hadde knyttet seg mer til det svenske markedet og satte i verk blokade år etter år. Samtidig gikk danske eskadrer til angrep på svenske, ålandske og finske kysttrakter for å herje og plyndre.
Natten til 3. august 1509 ble Åbo angrepet av Otto Rud, og hele byen ble satt i brann og plyndret. Lübeckfolket valgte å ta opp kampen, selv om Sverige sluttet fred med Danmark i København 17. august 1509. I september 1509 drog en stor flåte på 18 store skip til Stockholm for å få svenskene til å ta opp kampen mot Danmark. Freden ble brutt og Danmark måtte kjempe både til lands og til vanns.
Sjøkrigen
For å tvinge Lübeck ut av krigen bestemte kong Hans 1. av Danmark seg for å utruste en ekspedisjon som samlet seg på Falster. Ekspedisjonen ble flyttet til Mecklenburgs kyst i midten av oktober 1509 med Søren Norby som kommandant for en flåte på 30 til 40 mindre farkoster. Den danske flåtestyrken angrep helt opp mot bymurene i Lübeck, men det førte til et motangrep på Norbys flåtestyrke i Haffkrug. Kong Hans 1. kom til Mecklenburg med en større hær og fortsatte herjingene frem til november. Lübeck ønsket ikke fred med danskekongen, og Hans 1 hadde ikke annet valg enn å oppgi felttoget i midten av november og trekke seg tilbake.